Raakvat skrywers | Leon von Moltke se blog
« As die son skyn oor die koppe
Wat sien jy? »
19/10/2010 deur leonvonmoltke
Dis nie elke dag dat ek geboei word deur 'n ekonoom se skryfwerk nie. Gewoonlik is dit redelik droog en voel dit asof die skrywer dalk nie heeltemal die aarde met die res van die mensdom deel nie.
Joseph Stiglitz is 'n besliste uitsondering op die reël. Hy het was by die Wêreldbank en het in 2001 die Nobelprys vir Ekonomie gedeel met Akerlof en Spence. Die eerste boek wat ek van hom gelees het was "Globalisation and its Discontents". Dis 'n geweldige interessante kykie na wat in die breër wêreld-ekonomie aangaan en hy het daarna heelwat werk gedoen in opvolging van die boek en die tema wat hy daarin ontwikkel het.
Wat ek baie van hom geniet is hoe sterk van sy standpunte is, gereeld in direkte opposisie met wat reguleerders in die VSA besig is om toe te pas. Vanoggend in die Business Day verskyn 'n artikel van hom getiteld "The Fed is getting ready to make another costly mistake". In die artikel wys hy daarop dat dit makliker is om borrels in ekonomiese siklusse te voorkom as om groei tydens 'n resessie te stimuleer. Dan kry hy 'n lekker stekie in:
"But the Fed, captured for more than two decades by market fundamentalists and Wall Street interests, not only failed to impose restraints, but acted as cheerleaders."
Ek weet nie hoekom nie, maar iets gee my die idee hy is nie 'n voorstaander van ongereguleerde vrye kapitalisme nie….
op 19/10/2010 at 11:00 vm | Antwoord Krokodil
Klink beslis na my tipe denker. Dit is vir my altyd verblydend as mense wegbeweeg van verknogtheid aan ideologiese afbakenings en bietjie meer hibried begin dink.
Ek kan nie verstaan hoekom mense aan enige ideologie wil vasklou asof dit hulle gunsteling sportspan is nie, of, nog erger, die een summier wil verwissel vir 'n ander wat dalk heeltemal na 'n teenoorgestelde uiterste oorhel nie. Sistemiese denke behoort mos deur die werkbaarheid daarvan in terme van die doel wat dit moet dien beheers te word.
Ek het altyd gedink dat die slim mense eintlik met heeltemal nuwe denke vorendag moet kom en in plaas daarvan om die bestaande stelsel te probeer genees, dalk eerder 'n heeltemal nuwe orde moet inbring. Maar dis seker ook nie haalbaar nie en sou dalk die effek hê dat die pasiënt, wat darem nog nie terminaal is nie, juis aan die behandeling beswyk.
Miskien moet die ouens wat die wetmakers beinvloed dit wat hulle glo en weet agterkop toe skuif en net vra: wat gaan op die lang termyn werk sonder om die kort termyn heeltemal dood te wurg. Maar dat wisselende vorme van regulering deel van die oplossing sal moet wees, is 'n feit. Die moderne mensdom is gewoon nie meer op die groter belang van die gemeenskap gefokus nie en moet daartoe gedwing word.
Dit is vir my baie scary dat die mense wat ekonomiese beleid in seker meeste lande ter wêreld vasstel en wetgewing in verband daarmee skryf, nie ekonomiese kenners hoef te wees nie en net na die raad wat hulle by kenners kry hoef te luister as dit hulle en die ideologie wat hulle (soos 'n trop skape) aanhang pas.
op 20/10/2010 at 4:50 nm | Antwoord Celia Neveling
Ek kan sien jy moet eintlik swot, dan het 'n mens mos baie tyd vir ander goed 😉
op 19/10/2010 at 11:16 vm | Antwoord Celia Neveling
Hy het 'n baie sterk waarde stelsel en haat enige vorm van oneerlikheid, my tipe mens.
op 20/10/2010 at 1:36 nm | Antwoord jackinthebox13
Ek stem saam met Krokodil… Ons mensdom kan so verknog raak aan dieselfde ou ding, oor en oor. Ek is nie 'n ekonoom nie, maar is gefasineer met leierskap (of die tekort daaraan) – asook die (met respek gesê) dom besluite wat geneem word… En dat daardie dom besluite geduld word!?